Jørgen Sthyr
Jørgen Sthyr var en dansk kunsthistoriker. Han var inspektør ved Kobberstiksamlingen fra 1931 til 1957, fra 1935 som dens leder, og medlem af Ny Carlsbergfondets direktion fra 1957 til 1974, fra 1961 som formand.
Sthyr interesserede sig især for fransk og hollandsk kunst og øgede Kobberstiksamlingens bestand af fransk grafik fra 1800- og 1900-tallet med væsentlige værker, bl.a. bøger illustreret med originalgrafik.
Han skrev bl.a. standardværket Dansk Grafik, 1-2 (1943-1949) og Kobberstikkeren Albert Haelwegh (1965).